To unge mænd blev sent i aftes taget på fersk gerning, da de forsøgte at stjæle dieselolie fra en ejendom i Visborg ved Hadsund.

De to tyve blev overrasket af landmanden på ejendommen på Kjellerupsgade ved midnatstid. Manden havde forinden ringet politiet. De to unge mænd på henholdsvis 29 og 25 år forsøgte at stikke af med dieselolie i store 1000 liter plastikdunke, men beboeren på ejendommen fik dem standset. En patrulje mødte frem kort efter og de to mandlige tyve på 29 og 25 år blev anholdt, og de bliver i løbet af onsdagen afhørt.